# 18 de l'Escorpió

18 de l'Escorpió (18 Scorpii) és una estrella ubicada a uns 45,7 anys llum de la Terra al límit nord de la constel·lació de l'Escorpió.
18 de l'Escorpió té moltes propietat físiques en comú amb el Sol, i es considera per alguns astrònoms com un bessó solar. Degut a aquest fet, alguns científics creuen que hi ha possibilitat de vida al seu voltant.

## Característiques

18 de l'Escorpió és una nana groga de seqüència principal de tipus espectral i lluminositat G1-5 V-Va. La seva metal·licitat és d'uns 1,05 a 1,12 de la del Sol.
Segons Lookwood, 2002, Té un comportament fotomètric temporal molt similar al del Sol, això no obstant, d'acord amb Lookwood, 2000, el cicle d'activitat de 18 Scorpii pot ser de major amplitud que el del Sol i el seu nivell general d'activitat cromosfèrica és notablement més gran que la del Sol. Per tant, aquest perfecte bessó solar fotomètric, no és tan perfecte espectroscòpicament.
18 de l'Escorpió és una estrella solitària. Es desconeix si hi ha planetes al seu voltant. La possibilitat que hi hagi planetes gegant gasosos en òrbites exteriors com en el nostre Sistema Solar, fa augmentar la possibilitat de tenir planetes terrestres interiors.

## Possibilitat de vida

L'astrobiòloga Margaret Turnbull de la Universitat d'Arizona a Tucson va identificar el setembre de 2003 18 de l'Escorpió com un dels candidats més factibles a acollir la vida segons les seves anàlisis sobre la llista d'estrelles HabCat. Les especials característiques de 18 Scorpii la converteixen en un objectiu prioritari en la recerca de planetes terrestres que puguin suportar la vida.

### Comparació entre 18 de l'Escorpió i el Sol

| Estrella | Tipus espectral | Radi (R$_{sol}$) | Massa (M$_{sol}$) | Lluminositat (Sol=1) | Temperatura (K) | Metal·licitat (Sol=1) | Edat (1) | Rotació (dies) | Cicle de activitat magnètica (anys) |
| 18 de l'Escorpió | G2V | 1,02 | 1,012 | 1,05 | 5789 | ~1,08 | 4200 | 23 | 9-13 |
| Sol | G2V | 1 | 1 | 1 | 5777 | 1 | 4577 | 25,7 | 11 |
(1)=Milions d'anys

## Referències

* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 Parsecs: The Northern Sample. I» (en anglès). Astronomical Journal, 4, 10-2003, pàg. 2048–2059. DOI: 10.1086/378365.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Caroline Soubiran «Vertical distribution of Galactic disk stars. IV. AMR and AVR from clump giants» (en anglès). Astronomy and Astrophysics, 1, 3-2008, pàg. 91–101. DOI: 10.1051/0004-6361:20078788.
* ↑ Afirmat a: SIMBAD.
* 1 2 3 «Spectroscopic Parameters and atmosphEric ChemIstriEs of Stars (SPECIES) I. Code description and dwarf stars catalogue» (en anglès). Astronomy and Astrophysics, 7-2018, pàg. 76–76. DOI: 10.1051/0004-6361/201731533.
* ↑ «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 8-2018. DOI: 10.1051/0004-6361/201832795.
* ↑ Porto de Mello and da Silva «HR 6060: The Closest Ever Solar Twin?». The Astrophysical Journal, 482, 2, 1997, pàg. L89–L92. doi:10.1086/310693.
* ↑ Cayrel de Strobel et al, 1991.
* ↑ G. W. Lockwood i cols. «Gauging the Sun: Comparative photometric and magnetic activity measurements of sunlike stars, 1984-2001» (PDF). Bulletin of the American Astronomical Society, 34, 5-2002, pàg. 651. Arxivat de l'original el 2006-09-05 [Consulta: 6 gener 2008]. Arxivat 2006-09-05 a Wayback Machine. «Còpia arxivada». Arxivat de l'original el 2006-09-05. [Consulta: 6 gener 2008].
* ↑ Jeffrey C. Hall and G. W. Lockwood «Evidence of a Pronounced Activity Cycle in the Solar Twin 18 Scorpii». The Astrophysical Journal, 545, 2, 2000, pàg. L43–L45. doi:10.1086/317331.

## Vegeu també

* Llista d'estels més propers
* HabCat
* 37 dels Bessons
* Habitabilitat planetària
* Anàleg solar
* HD 98618
Viccionari